CELEX: 22001D0019
Language: sk
Date: 2001-02-23 00:00:00
Title: Rozhodnutie Spoločného výboru EHP  č. 19/2001 z 23. februára 2001, ktorým sa mení a dopĺňa príloha XVIII (Zdravie a bezpečnosť pri práci, pracovné právo, rovnosť zaobchádzania pre mužov a ženy) k Dohode o EHP

Dôležité právne oznámenie

|

22001D0019

Úradný vestník L 117 , 26/04/2001 S. 0024 - 0025

		Rozhodnutie Spoločného výboru EHPč. 19/2001z 23. februára 2001,ktorým sa mení a dopĺňa príloha XVIII (Zdravie a bezpečnosť pri práci, pracovné právo, rovnosť zaobchádzania pre mužov a ženy) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, ďalej "EHP", v znení protokolu, ktorým sa upravuje Dohoda o Európskom hospodárskom priestore, ďalej uvádzaná ako "dohoda", a najmä na jej článok 98,Keďže:(1) Príloha XVIII k tejto dohode bola zmenená a doplnená rozhodnutím č. 97/2000 Spoločného výboru EHP z 27. októbra 2000 [1].(2) Smernica komisie 2000/39/ES z 8. júna 2000 ustanovujúca prvý zoznam smerných medzných hodnôt expozície na pracovisku prijatý podľa smernice rady 98/24/ES o ochrane zdravia a bezpečnosti pracovníkov pred rizikami súvisiacimi s používaním chemických látok pri práci [2] má byť zahrnutá do tejto dohody.(3) Smernica 2000/39/ES zrušuje s účinnosťou od 31. decembra 2001 smernicu komisie 96/94/ES z 18. decembra 1996 ustanovujúcu druhý zoznam smerných medzných hodnôt prijatý podľa smernice rady 80/1107/EHS o ochrane pracovníkov pred rizikami súvisiacimi s expozíciou chemickým, fyzikálnym a biologickým látkam pri práci [3], ktorá je zahrnutá do dohody a ktorá má byť v dôsledku toho podľa dohody zrušená,ROZHODOL TAKTO:Článok 1V prílohe XVIII k tejto dohode sa za bod 16i (smernica 1999/92/ES Európskeho parlamentu a rady) vkladá nasledujúci bod:"16j. 32000 L 0039: Smernica komisie 2000/39/ES z 8. júna 2000 ustanovujúca prvý zoznam smerných medzných hodnôt expozície na pracovisku prijatý podľa smernice rady 98/24/ES o ochrane zdravia a bezpečnosti pracovníkov pred rizikami súvisiacimi s používaním chemických látok pri práci (Úradný vestník č. L 142, 16.6.2000, s. 47)."Článok 2Text bodu 3b (smernica komisie 96/94/ES) prílohy XVIII k dohode sa vypúšťa s účinnosťou od 31. decembra 2001.Článok 3Texty smernice 2000/39/ES v islandskom jazyku a v nórskom jazyku, ktoré sa majú uverejniť v Prílohe EHP Úradného vestníka Európskych spoločenstiev sú autentické.Článok 4Toto rozhodnutie nadobúda účinnosť 24. februára 2001 za predpokladu, že Spoločný výbor EHP dostane všetky oznámenia podľa článku 103(1) dohody [4].Článok 5Toto rozhodnutie sa uverejní v sekcii EHP a v prílohe EHP Úradného vestníka Európskych spoločenstiev.V Bruseli 23. februára 2001Za Spoločný výbor EHPpredsedaP. Westerlund[1] Ú. v. ES L 7, 11.1.2001, s. 25.[2] Ú. v. ES L 142, 16.6.2000, s. 47.[3] Ú. v. ES L 338, 28.12.1996, s. 86.[4] Neboli oznámené žiadne ústavné požiadavky.--------------------------------------------------